ᱱᱟᱶᱟᱥᱚᱦᱚᱨ

ᱱᱟᱶᱟᱥᱚᱦᱚᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱧᱡᱟᱵᱽ ᱨᱮᱱᱟᱜ ᱥᱚᱦᱤᱫᱽ ᱵᱷᱚᱜᱚᱛ ᱥᱤᱝ ᱱᱚᱜᱚᱨ ᱦᱚᱱᱚᱛ ᱨᱮ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱯᱚᱨᱤᱥᱚᱫᱽ ᱠᱟᱱᱟ ᱾ ᱱᱚᱣᱟ ᱢᱟᱲᱟᱝ ᱢᱤᱫ ᱥᱚᱦᱚᱨ ᱛᱟᱦᱮᱸ ᱠᱟᱱᱟ ᱱᱚᱣᱟ ᱑᱙᱙᱕ ᱥᱟᱞ ᱨᱮ ᱢᱤᱫᱴᱟᱝ ᱦᱚᱱᱚᱛ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱧᱩᱛᱩᱢᱟᱱ ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟᱹ ᱵᱤᱨᱵᱷᱟᱱᱴᱟ ᱠᱚᱲᱟ ᱵᱷᱚᱜᱚᱛ ᱥᱤᱝ ᱟᱜ ᱡᱟᱱᱟᱢ ᱴᱷᱟᱶ ᱦᱚᱸ ᱠᱟᱱᱟ ᱾

ᱚᱛᱱᱚᱜ
ᱱᱟᱶᱟᱥᱚᱦᱚᱨ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱑,᱒᱕᱘ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ
᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱟᱶᱟᱥᱚᱦᱚᱨ ᱨᱤᱱ ᱦᱚᱲ ᱮᱞ ᱕᱘᱗,᱔᱖᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱱᱰᱮ ᱓᱐᱖,᱙᱐᱒ ᱠᱚᱲᱟ ᱟᱨ ᱒᱘᱐,᱕᱖᱖ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱚᱭᱟᱜ ᱢᱮᱱᱮᱛ ᱛᱟᱦᱮᱸ ᱠᱟᱱᱟ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱑᱓ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱟᱶᱟᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱕% (ᱠᱚᱲᱟ ᱟᱜ ᱥᱮᱪᱮᱫ ᱗᱙% ᱢᱮᱱᱟᱜᱼᱟ ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱑% ᱢᱮᱱᱟᱜᱼᱟ) ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱢᱮᱱᱟᱜᱼᱟ ᱾ ᱱᱟᱶᱟᱥᱚᱦᱚᱨ ᱨᱮ, ᱑᱑% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱦᱚᱲ ᱮᱞ ᱰᱮᱱᱥᱤᱴᱤ (ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ) ᱔᱓᱙ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱑᱙᱙᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱟᱨ ᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱛᱟᱞᱟ ᱨᱮ, ᱦᱚᱲ ᱮᱞ ᱑᱐.᱔᱓% ᱜᱨᱚᱴ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱱᱟᱶᱟᱥᱚᱦᱚᱨ ᱵᱟᱪᱷᱱᱟᱣ ᱴᱚᱴᱷᱟ ᱯᱚᱧᱡᱟᱵᱽ ᱵᱤᱫᱷᱟᱱ ᱥᱚᱵᱷᱟ ᱨᱮᱱᱟᱜ ᱑᱑᱗ ᱢᱟᱹᱪᱤ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮᱭᱟ ᱟᱨ ᱱᱚᱣᱟ ᱵᱟᱪᱷᱱᱟᱣ ᱴᱚᱴᱷᱟ ᱮᱞ ᱔᱗ ᱠᱟᱱᱟ ᱾ ᱚᱸᱜᱚᱫᱽ ᱥᱮᱭᱱᱤ, ᱱᱤᱭᱟ ᱠᱚᱝᱜᱽᱨᱮᱥ ᱨᱤᱱᱤᱡ ᱢᱮᱢᱵᱟᱨ ᱠᱟᱱᱟ, ᱯᱤᱪᱷᱞᱟᱹ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱤᱛᱠᱟᱹᱨ ᱞᱮᱱᱟ ᱛᱟᱦᱮᱸᱫ ᱟᱨ ᱱᱚᱣᱟ ᱱᱟᱶᱟᱥᱚᱦᱚᱨ ᱨᱤᱱᱤᱡ ᱢᱮᱱᱟᱭ ᱦᱟᱱᱛᱟᱨᱤᱭᱟ ᱮᱢᱹᱮᱞᱹᱮ ᱠᱟᱱᱟ ᱾

ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱔᱕.᱕᱘% ᱢᱮᱱᱟᱜᱼᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱩᱰᱟᱹᱱ ᱰᱟᱦᱟᱨ
ᱱᱤᱛᱚᱜ ᱫᱷᱟᱹᱵᱤᱡ, ᱱᱟᱶᱟᱥᱚᱦᱚᱨ ᱨᱮ ᱢᱤᱫᱴᱟᱝ ᱦᱚᱸ ᱩᱰᱟᱹᱱ ᱰᱟᱹᱦᱤ ᱵᱟᱱᱩᱜᱼᱟ ᱾ ᱥᱩᱨ ᱨᱮᱱᱟᱜ ᱴᱚᱴᱷᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱞᱩᱫᱷᱤᱭᱟᱱᱟ ᱨᱮ ᱥᱟᱦᱮᱱᱵᱟᱞ ᱨᱮ ᱢᱮᱱᱟᱜᱼᱟ, ᱱᱤᱭᱟᱹ ᱱᱟᱶᱟᱥᱚᱦᱚᱨ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱨᱮ ᱥᱚᱲᱚᱠ ᱰᱟᱦᱟᱨ ᱛᱮ ᱔᱕.᱒ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ, ᱫᱤᱞᱞᱤ ᱞᱟᱹᱜᱤᱫ ᱛᱮ ᱮᱭᱟᱨᱞᱟᱭᱤᱸᱥ ᱮᱭᱟᱨ ᱤᱫᱤ ᱛᱮ ᱢᱤᱫᱴᱟᱝ ᱫᱤᱱᱟᱹᱢ ᱦᱤᱞᱚᱜ ᱩᱰᱟᱹᱜᱼᱟ ᱾ ᱥᱩᱨ ᱨᱮᱱᱟᱜ ᱩᱴᱷᱱᱟᱹᱣ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱟᱢᱨᱤᱛᱥᱚᱨ ᱨᱮ ᱥᱨᱤ ᱜᱩᱨᱩ ᱨᱟᱢ ᱫᱟᱥ ᱡᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱱᱚᱣᱟ ᱑᱕᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱡᱟᱜᱟᱫ ᱡᱮᱜᱮᱫ ᱨᱮᱱᱟᱜ ᱢᱩᱬ ᱥᱚᱦᱚᱨ ᱡᱮᱞᱮᱠᱟ ᱞᱚᱱᱰᱚᱱ, ᱵᱚᱨᱢᱤᱜᱷᱟᱢ, ᱥᱤᱝᱜᱟᱯᱩᱨ, ᱠᱩᱣᱟᱞᱟ ᱞᱟᱢᱯᱩᱨ ᱟᱨ ᱮᱢᱟᱱ ᱞᱟᱹᱜᱤᱫ ᱛᱮ ᱥᱚᱡᱷᱮ ᱩᱰᱟᱹᱜ ᱼᱟ ᱟᱢᱨᱤᱛᱥᱚᱨ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 
 Intro About Nawanshahr


Category:Cities and towns in Shaheed Bhagat Singh Nagar district
Category:Shaheed Bhagat Singh Nagar district
Category:1995 establishments in India